text: Euptelea
  
  publiceret: 2016-11-16 16:49:35+01:00
  Euptelea, den eneste slægt i plantefamilien Eupteleaceae i ranunkelordenen. Slægten består af to nærtstående arter: én i Kina og én i Japan. De er løvfældende buske eller små træer, der blomstrer før løvspring. Blomsterne er små og tvekønnede og har mange støvblade og frie frugtblade. Euptelea polyandra fra Japan dyrkes undertiden som prydbusk i større haver og parker.